GUNKUL บวก 4.59% ขานรับอนุมัติบ.ย่อยซื้อ”GK Sendai”-เล็งกำไรปีละ130 ลบ.
GUNKUL บวก 4.59% ขานรับอนุมัติบ.ย่อยซื้อ"GK Sendai"-เล็งกำไรปีละ130 ลบ.
24 มิ.ย. 2558

ผู้สื่อข่าวรายงานว่า บริษัท กันกุลเอ็นจิเนียริ่ง จำกัด (มหาชน) หรือ GUNKUL ณ เวลา 11.06 น. อยู่ที่ระดับ 28.50 บาท บวก 1.25 บาท หรือ 4.59 % ด้วยมูลค่าซื้อขาย 237.04 ล้านบาท ราคาหุ้นเป็นขาขึ้นรอบใหม่คาดมีโอกาสขึ้นไปทดสอบจุดสูงสุด 30 บาท ได้อีกครั้ง

บล.ฟินันเซีย ไซรัส ระบุในบทวิเคราะห์ฯวันนี้ (24 มิ.ย.) ว่า แนะ”ซื้อ”หุ้น GUNKUL ราคาหุ้นวานนี้ขยับขึ้นรับข่าวดีที่บริษัทอนุมัติให้บริษัทย่อยซื้อบริษัท GK Sendai ซึ่งผลิตไฟฟ้าจากแสงอาทิตย์ กำลังการผลิต 31.75 MW ในจังหวัดมิยากิ ญี่ปุ่น โดยได้สัมปทานขายไฟฟ้าให้แก่ Tohoku Electric เป็นเวลา 20 ปี หากที่ประชุมผู้ถือหุ้นอนุมัติ(ส.ค.) จะเริ่มก่อสร้างในปีนี้ ใช้เงินลงทุน 3.5-4 พันล้านบาท โดย 80% จะมาจากเงินกู้จากธนาคารญี่ปุ่นซึ่งมีดอกเบี้ยต่ำ คาดว่าจะเริ่มรับรู้รายได้ในปี 2017
ทั้งนี้ คาดว่าโครงการนี้จะสร้างรายได้ให้ปีละ 570 ล้านบาท มีกำไรปีละ 130 ล้านบาท คิดเป็นมูลค่าเพิ่มให้ GUNKUL 4 บาทซึ่งรวมในราคาเป้าหมาย 34 บาทแล้ว